text: Unge socialister blokerer tankstationer
  18 november 2015 kl. 19.27
  En række tankstationer i Fredericia-området vil blive blokeret af medlemmer af Socialistisk Ungdomsfront.
  Det sker på lørdag.
  Hvorfor?
  - Vi vil blokere tankstationer i løbet af eftermiddagen for at vise vores modstand imod olieindustrien, siger Venus Fabricius, der er aktivist og medlem af Socialistisk Ungdomsfront.
  - Der er behov for, at vi omlægger vores samfund til at være uafhængigt af olie, hvis vi skal begrænse klimakrisen og den globale opvarmning, siger han.
  Fakta:
  Socialistisk Ungdomsfront er en uafhængig revolutionær socialistisk ungdomsorganisation med tilknytning til enhedslisten.
  
  